בס"ד ט' טבת תשע"ח 27/12/17

הנדון: פרוטוקול 12/17

במפגש ועדת בית הכנסת עם הגבאים אשר התקיים ביום שני אור ל ה' טבת תשע"ח ה 25/12/17 השתתפו: הרב ישי ליסנר. ועדת בית הכנסת: אלי, אמנון, יהודה. גבאים: חנלי קרוב, שי גלבוע, ליאור קיל.

מטרת הפגישה: תאום ציפיות והבהרת תפקידי ועדת בית הכנסת ותפקידי הגבאים החדשים.

הרב ישי פתח את הישיבה בהצגת אופן ראייתו את תפקיד הגבאים ובהדגשה על הצבת המטרות הבאות:

הרחבת שיתוף החברים בכלל והנוער בפרט בנעשה בבית הכנסת תוך מתן מענה למירב הצרכים של המתפללים.

יצירת אורה חיובית מאחדת ונעימה ע"מ להאהיב את השהייה במקום.

תאום הציפיות והגדרת התפקידים:

הגבאים התבקשו ללמוד היטב את תקנון בית הכנסת שחובר בעמל רב ואשר על פיו יש לפעול. חודד נושא ההבדל בין תפקידי הגבאים לניהול השוטף מול הראייה העתידית של הצרכים ובפרט נושא ביצוע שינויים הנמצאת בסמכותה של ועדת בית הכנסת בלבד.

התקיים דיון שבמהלכו הועלו שאלות מעשיות הנוגעות לסידור מקומות לאורחים, סידורי תשלום ותרומות והתקבלו ההחלטות הבאות:

אורחים:

על הגבאים לאתר את האורחים הנבוכים ולדאוג להם למקום.

מחירון מקומות לחריגים:

עלות מקום למשפחות שרק האם מתפללת בבית הכנסת יעמוד על 50%. עלות מקום לבן נשוי היושב על מקום שנרכש ע"י משפחתו יעמוד על 100%. בסמכות ועדת חריגים מטעם הגבאים לקבל גם החלטה שונה לגבי עלות מקום למתקשים בתשלום. עלות מקום ללא סטנדר יעמוד על 50%.

שילוט תרומה:

אין להציב שלט המציין את מקור התרומה. רישום מקור התרומה יתבצע בלוח ההנצחות.

קירוי המבואה שברחבת בית הכנסת:

ועדת בית הכנסת תקדם את נושא קירוי המבואה.

סיום תקופת כהונת ועדת בית הכנסת:

ועדת בית הכנסת סיימה כהונה בת 5 שנים שעפ"י התקנון ופונה בזאת לעריכת בחירות להנהלה חדשה.

ערך: יהודה ארן.